Frank Rossavik

Frank Mauritz Rossavik (født 1965) er en norsk journalist, aviskommentator og forfatter. Han har skrevet biografier om Einar Førde og Kåre Valebrokk, samt SVs partihistorie, «Fra kings bay til kongens bord».

 Bakgrunn 
Rossavik fullførte St. Svithun videregående skole i Stavanger i 1984. Han har mellomfag i administrasjon og organisasjonsvitenskap (1985) og grunnfag i sammenlignende politikk (1986) fra Universitetet i Bergen og tok i 2004 mastergrad i internasjonal politikk ved Centre Européen de Recherches Internationales et Stratégiques, en privat høyskole i Brussel.

Han har vært pressesekretær i SV fra 1988 til 1990 og informasjonssjef i Europabevegelsen fra 1992 til 1995. Rossavik har vært journalist og kommentator i Bergens Tidende (1996–2008 og 2011–2016) og samfunnsredaktør i Morgenbladet (2009–2010).

Rossavik utgav i 2007 en biografi om arbeiderpartipolitikeren og kringkastingssjefen Einar Førde. Boka ble tildelt Brageprisen i 2007 i kategorien beste sakprosa.

I 2011 utgav han en bok om SVs historie fra 1961 til 2011, Fra Kings Bay til Kongens bord, som fulgte partihistorien til Sosialistisk Folkeparti og Sosialistisk Venstreparti fra begynnelsen til og med partiets fire første år i regjering.morgenbladet.no Topptung og fengende anmeldelse av Fra Kings Bay til Kongens bord skrevet av Hans Olav Lahlum 8.4.2011Gudleiv Forrs anmeldelse i Dagbladet Solid framstilling av et viktig parti 25.04.2011Paul Chaffeys bokessay om anmeldelse og diskusjon på Minerva SVs fire personlighetstrekk  11.05.2011Svein Tore Marthinsen Bra om SV bloggpost med anmeldelse av Svein Tore Marthinsen

I 2013 utgav han en biografi om Kåre Valebrokk.

I 2010 ble han av Oslo Redaktørforening kåret til årets meningsbærerjournalisten.no Liberal meningsbærer 12.03.2010 I 2010 ble han medlem av Kringkastingsrådet,nrk.no Kringkastingsrådet et verv han hadde til 1. januar 2016. Siden 2011 har han sittet i styret i stiftelsen Fritt Ord.fritt-ord.no Om Fritt Ord – Styre og administrasjon  Rossavik overtok 1. oktober 2013 som politisk redaktør i Bergens Tidende etter avdøde Sjur Holsen.BT.no: Rossavik overtar etter Sjur Holsen Fra 1. januar 2016 er han kommentator i Aftenposten.

 Bibliografi 

 2005 Hei til EU – Spartacus forlag
 2007 Stikk i strid. Ein biografi om Einar Førde – utgitt på Spartacus forlag, belønnet med Brageprisen 2007 i kategorien sakprosa
 2009 Det niende barnet. Naziordføreren og hans jødiske sønn – Spartacus forlag
 2011 Fra Kings Bay til Kongens bord, SVs historie – Spartacus forlag 
 2013 En god story – en biografi om Kåre Valebrokk 
 2014 Smilefjestyranniet. Ergrelser og krenkelser i utvalg – Vigmostad & Bjørke
 2016 Blant republikanere – Cappelen Damm, 
 2019 Best å holde kjeft? En liten bok om ytringsfrihetens krise 
 2021 Ulv? Ulv! En bok om rovdyr og mennesker i Norge Cappelen Damm 

 Referanser 

 Eksterne lenker 


Kategori:Journalister i Morgenbladet
Kategori:Journalister i Bergens Tidende
Kategori:Norske sakprosaforfattere
Kategori:Vinnere av Brageprisen
Kategori:Personer fra Stavanger kommune